ያጠፋኽውን_ስም_መልስ በአንዲት መንደር ውስጥ የሚኖሩ አንድ ሽማግሌ ጎረቤታቸው የነበረን አንድ ወጣት ይጠሉት ስለነበረ ላገኙት ሁሉ ጎረቤቴ ሌባ ነው እያሉ ያወሩ ነበር አንድ ቀን በዚያው መንደር ዝርፊያ ተፈጸመ ይወራ ከነበረው ነገር የተነሣ ሁሉም ነዋሪ የሠረቀው ያ ሌባ ነው የተባለው ወጣት እንደሆነ በመጠርጠር በጸጥታ አስከባሪ እንዲያዝ ተደረገ ከጥቂት ቀናት በኋላም ጸጥታ አስከባሪ ባደረገው ምርመራ ወጣቱ ስርቆት እንዳልፈጸመ ተረጋግጦ ነፃ ሆኖ በመገኘቱ ወደ ከእስር ተፈትቶ ወደ ቤቱ አቀና ወደሚኖርበት መንደር ሲደርስ ስሙ የጠፋ እና በሰዎች ፊት እንደተዋረደ በጽኑዕ ተሰማው ወጣቱ 'ባላደረግኹት ነገር ለምን ይህ ሆነብኝ' የሚለው የሕሊና ጥያቄ ዕረፍት ስለነሣው ጊዜ ሳይሰጥ ሽማግሌውን በስም ማጥፋት ወንጀል ከሰሳቸው ክሱ በሚታይበት ቀን ሁለቱም ፍርድ ቤት ቀረቡና ዳኛው ሽማግሌውን ወጣቱ እርሳቸውን ስሙን እያጠፉት መሆኑን በመግለጽ ክስ እንዳቀረበባቸው ነገራቸው ሽማግሌውም ስለ እርሱ አስተያየት ነው እኮ የሠጠኹት ይኼ ደግሞ ማንንም አይጎዳም ብለው መለሱ ዳኛውም ፍርድ ከመሥጠቱ በፊት ለሽማግሌው ዛሬ ከመሄድዎ በፊት ስለ ወጣቱ የተናገሩትን ሁሉንም ነገር ሳያስቀሩ በወረቀት ላይ ጽፈው ከዚያ በጣም በትንንሹ ወረቁቱን ቀዳደው ይዘው ይሂዱ ከዚያ ከሚኖሩበት መንደር ሲደርሱ የተቀዳደዱትን ትናንሽ ወረቀቶች አየር ላይ ይበትኑዋቸው አላቸው ሽማግሌውም በመገረም ዳኛው ያዘዛቸውን አደረጉ በቀጣዩ የፍርድ ቤት ቀጠሮ ዳኛው ዛሬ ፍርድ ከማስተላለፌ በፊት አንድ ነገር እንዲያደርጉ እፈልጋለሁ አላቸው ለሽማግሌው ሽማግሌውም እሺ ምን ላድርግ አሉት ዳኛውም ትላንት በመኖሪያ መንደርዎ የበተኗቸውን ትናንሽ ወረቀቶች ሰብስበው አምጡልኝ አላቸው ሽማግሌው ደንግጠው ይኼንማ ላድርግ አልችልም ነፋስ በታትኖታል እንዴት ወረቀቶቹን ላገኛቸው እችላለሁ አሉት ዳኛውም መለሰና በተመሳሳይ ስለ አንድ ሰው ያልሆነ ተቃራኒ ነገር ሲያወሩ ለማቅናትና ለማስተካከል በዚህ ደረጃ እስኪከብድ ድረስ የሰውየውን ክብር እና መወደድ ያጠፋዋል አላቸው ሽማግሌውም ነገሩን በጥልቀት አስተውለው ዳኛው ፊት ወጣቱን ዝቅ በለው ይቅርታ ጠየቁት አንደበትም እሳት ነው አንደበት በብልቶቻችን መካከል ዓመፀኛ ዓለም ሆኖአል ሥጋን ሁሉ ያሳድፋልና የፍጥረትንም ሩጫ ያቃጥላል በገሃነምም ይቃጠላል ያዕ 3 6 አንደበትህን ከክፉ ከልክል ከንፈሮችህም ሽንገላን እንዳይናገሩ መዝ 34 13 የአርምሞ የመጀመሪያው ደረጃ ልብ ደስ እያለው ከንፈርን ዝም ማሰኘት ነው ሁለተኛው ደረጃ ነፍስ እየተደሰተች ሕሊናን ዝም ማሰኘት ነው የዚህ ግቡ በአስፈሪ አውሎ ነፋስ እና ማእበል ውስጥ ሆኖ እንኳን ፍጹም ሰላምን ማግኘት ነው ቅዱስ ዮሐንስ ቅሊማቆስ St. John Climacus Step 8.4 Ladder of Divine Ascent